Elkar argitaletxeko 2018ko udaberriko nobedadeak - PostData\nHiru ipuinez osaturiko triptikoa, egungo gizartea astintzen duten hainbat gaitz erdigunean jartzen dituena: bakardadea, menpekotasunak dituztenen zaintza eta horrek ekar dezakeen sakrifizioa, bizitzari zentzurik aurkitu ez eta suizidioaren aukera… zikinkeriak pilatu ohi diren alfonbra azpia altxatuko bagenu bezala, agerian geratuko dira ate osteko sekretuak, ahopeko aitortzak, isilpeko minak.\nBalou mendikateko kanta\nItzulpena: Maialen Marin-Lacarta / Aiora Jaka Irizar\nEgungo idazle txinatar inportanteenetako bat da Yan Lianke, mundu mailan ere gero eta eragin zabalagoa daukana, eta haren nobela bat dakargu, inguruko hizkuntzetan itzuli gabea eta zuzenean euskaratuta.\nTxinatar familia bateko lau seme-alabek gaixotasun bat dute, erdi fisikoa, erdi mentala (“lau ergelak” deitzen diete). Aitak, gaixotasuna berak transmititu diela jakitean, bere buruaz beste egiten du. Amak bakar-bakarrik atera behar du aurrera familia, eta ahaleginak eta bi egingo ditu seme-alabei senar-emazteak bilatzeko. Oso istorio makabro, gordin eta ankerra da (bai gurasoek seme-alabak tratatzeko moduari dagokionez, bai herritarrek familia horrekiko dituzten aurreiritzi eta sinesmen tradizionalei dagokienez…), baina badira momentu eder eta hunkigarriak ere (amaren ahaleginak seme-alabak kosta ahala kosta sendatzeko, seme-alaba “ergelen” inozotasun eta tolesgabetasuna…\nLiburu hau osatzen duten saioetako bat multikulturalismoaz eta mestizajeaz ari da, globalizazioaz eta unibertsaltasunaz, négritude mugimenduaren historiatik abiatuz eta gaur egungo hirietaraino etorriz; beste batean, herri zapalduek oro har autogorrotorako izan duten joera erakusten zaigu, judu zenbaitek bere jatorriaz izan duten jokabidearen argitan: dela mespretxu eta ukoa, dela itxurazko goratze baina izatezko ahaztura; hurrengo batek historiaren objektua beti eraikuntza bat dela gogorarazten digu, eta iragan asmatuak herri baten sorreran eta bilakaeran daukan garrantzia azpimarratu, hainbat adibide erabiliz: Asterix galiarraren balentriak, Karlos V.a enperadorearen genealogiak, mito zaharrak eta utopia berriak…\nItzulpena: Andoni Sagarna eta Xabier Kintana\nGarrantzirik gabeko tximino izatetik munduaren jabe izatera nola iritsi garen kontatzen zaigu liburu liluragarri honetan, argi eta modu ulergarrian, era honetako galderei erantzunez: nola gailendu zen gure espeziea? Gure arbaso biltzaileak zergatik elkartu ziren hiriak eta erresumak sortzeko? Nolatan iritsi ziren jainkoetan, nazioetan eta giza-eskubideetan sinestera, edota diruan, liburuetan eta legeetan konfiantza izatera? Nolakoa izango da mundua hurrengo milurtekoetan?\nUda bat Kurdistanen\nItzulpena: Gerardo Markuleta / Eneko Gartzia Barriocanal\nZekine Türkeri kazetari kurduak (Turkiako Kurdistanen sortua) Irakeko Kurdistanera bidaia egin zuen 2011n, Saddam Hussein kanporatu ostean lurralde horrek autonomia zabal bat bereganatua zuenean, kurduak beren buruaren jabe nola moldatzen ziren ikusteko, eta munduari kontatzeko pasatako oinazeak eta momentuan bizi zituzten itxaropen eta zailtasunak. Alabaina, bera han dela gertatu zen Estatu Islamiarraren ofentsiba, eta gerrako erreportaje bat egin behar du orduan kazetariak, frontetik oso hurbil baina borroka horren nondik norakoak ikusi gabe. Munduko minoria nazional handienaren bizi-nahi eta bizi ezinaren kronika fresko eta indartsua, gertakarien lekuko zuzen batek kontatua.\nZuloa (Tene Mujika saria)\nAntxiñe Mendizabal – Iraia Okina\nEskarmentu handiko kazetaria da Hermosilla, fanzineen munduan ibilbide luzea duena, eta ipuingilea ere bai aspaldidanik, baina orain kaleratuko du bakarkako bere lehen bilduma. Batetik, parranda, taberna eta gau giroko ipuinak sartuko dira bertan, eta bestetik gai “serioagoak” dituztenak.\nItzulpena: Ana Isabel Morales\nQueer teoriaren sortze-lana da liburu hau eta gaur egun ezagutzen diren generoari buruzko ikerketen ikur, ezinbestekoa egungo teoria feminista ulertzeko. Genero identitateak aldaezinak direla eta beren errotzea naturan, gorputzeean edo heterosexualitate arautuan edo derrigorrezkoan dutela denfendatzen duten ideia esistentzialistari eginiko kritika argia da testua.\nJasone Osoro – Josevisky\nInstitutuan ikasbidaia prestatzen ari diren garaian, Beire, Kar eta Lete nahiz Baba, Linda eta Beyonceren bizitzek hankaz gora jarrita dirudite. Euren arteko harremanak aldatzen ari dira eta guztiak daude beren egoera berrietan endredatuta. Maltara egingo duten bidaian gauzak are gehiago nahastuko dira, eta itzultzean, ezbehar batek, boxeo-borrokaldi batean bezala, guztiak kao utziko ditu.\nJuan Kruz Igerabide – Eider Eibar\nPaddy Rekalde – Jokin Mitxelena\nOporretako lehenengo astean gurasoek aitite-amamaren etxera eraman dute Gari, itsasbazterrera. Han dena da ezberdina eta berezia, egunerokotasunetik atera eta lagun berriekin hirian ez bezalako abenturak bizitzen dituelako. Indiano baten etxeak neska-mutilen jakin-mina sortuko du oraingo honetan, eta gainera, Garik lehenengo maitasunaren zapore gozoa ezagutuko du.\nPere Tobaruela – Andrés Meixide\nItzulpena: Juan Luis Zabala\nGazteentzako bilduma berri bat da Inurriak, non lau inurri lagunen abenturak irakurriko ditugun, munduan barrena: Inurmalgu, Inurmail, Inurrindar eta Inurpanpox dira superheroi hauen izenak, eta munduaren jabe bihurtu nahi duen Paumao doktorearen trikimailuen kontra egin beharko dute borroka. Lehenengo abenturak Parisera eramango ditu, eta bigarrenak berriz New Yorkera.\nandres meixideAntxiñe Mendizabalasel luzarragaateko bandandanele sarriugarteeider eibarEkaitz Goienetxeaelkar argitaletxeaeskafandraEskularru beltzakeuskarazko edukiakeztabaidagotzon hermosillahaur literaturainurriakIraia Okinajasone osoroJokin MitxelenaJoseviskyJoxe AzurmendiJuan Kruz Igerabidejudith butlerLekukoliteraturaPaddy Rekaldepere tobaruelapoema ilustratuaudaberriko nobedadeakxabier amurizaxabier gantzarainXabier Mendigurenxaguxaryan liankeyuval noah haririzekine turkeri\n← Paul Auster: “No creo en el destino, lo que determina nuestra vida y nuestra muerte es el azar”\nTtarttalo argitaletxeko haur literaturako nobedadeak →


Zure telefonoarentzako gadget onenak – KZblog\nSeguruenik zure buruari zer den gadget bat galdetzen ari zarela. Gadget-ak eginkizun jakin bat duten kanpoko dispositiboak dira. Teknologia arrunta baino praktiko eta argiagoak dira eta, gainera, zure dispositibo elektronikoetara konekta daitezke. Erloju, bozgorailu, aginte, argazki kamerarako objektiboak… hauek guztiak beste sarrera batzuetan ikusi ditugun gadget adibide batzuk dira.\nZure Android dispositiboari buruz gehiago ikasi nahi duzu? Etor zaitez KZguneara eta izena eman gure “Azken gailu teknologikoak ezagutu” hitzaldian.\nSakelako telefonarentzako airbag-a\nSmartphone jabe garenon amesgaizto ohikoena gure telefonoa erortzea da. Asmakizun original hau telefonoarentzako zorro bat da. Baina hau ez da ohiko zorro bat: zure smartphone-a erortzen bada, izkina bakoitzatik bi kurbatutako hankatxoak aterako dira.\nEguzki-energiarekin kargatutako esku-bateria\nNaturarekin gozatzen duzun pertsona bat bazara, seguruenik gadget honek zure interesa piztuko dizula. Eguzki-energiarekin kargatzen den esku-bateria bat da. Honez gain, bi USB portuak ditu, iragazgaitz da eta linterna bat du. Hau guztia kamping batera edota mendira joateko aliatu bikaina bihurtzen du.\nTeklatua duen zorroa\nBadago jendea bere smarphone-an tekla-teklatua faltan botatzen duena. Hasieran ukipen-teklatura ohitzea zaila izan daiteke -bereziki zure smartphone-ak pantaila txikia badu. Hau dela eta, teklatua txertatuta duten zorroak merkatura atera dira, Blackberry baten antzera tekleatzeko. Puntu negatibo bakarra: zure smartphonearen tamaina nabarmenki handituko da.\nBotoi txiki hauek zure smartphone edo tabletaren entzungailuen irteeran sartzen dira. Zikinkeria eta hautsa prebenitzeaz gain, blokeo-pantaila azkar irekitzeko balio du. Gainera, pertsonalizatu daitezke linterna pizteko, bideo/argazkiak ateratzeko, pantaila-irudiak egiteko edota grabazioak hasteko.\nEtorri KZguneara eta izena eman gure “Azken gailku teknologiak ezagutu” hitzaldian.\nNork KZgunea| 2019-01-30T11:20:52+00:00\t2018/07/26|Informatika eta Teknologi berriak, Orokorra|Iruzkinik gabe


Debabarreneko turismoa sustatzeko plan estrategiko berria aurkeztu dute Mutrikun - Lea-Artibai eta Mutriku : Lea-Artibai eta Mutrikuko Hitza\nDebabarreneko turismoa sustatzeko plan estrategikoa aurkeztu dute Mutrikun\nMutrikuko Arbe hotelean egin dute gaur [ekainak 8] aurkezpena, eta han izan dira Debabarreneko alkate, Debegesako arduradun eta Gipuzkoako Foru Aldundiko eta Eusko Jaurlaritzako turismo zuzendariek. Plan estrategiko berriak 2020. urtera arte iraungo du, eta 2008-2012 urteen bitartean egondako plana eguneratuko du. Azaldu dutenez, plan berriak “azken urteetan turismoaren arloan eman diren aldaketa nabarmenak kontuan izan eta turismo-helmuga lehiakor eta iraunkor bat” lortzea du helburu. 2015ean hasitako hausnarketa prozesu baten ondorioz prestatutako plan estrategikoa da, eta Aitziber Kortazar Debegesako Turismo eta Garapen Jasangarria saileko arduradunak adierazi duenez, Debabarrena nortasun propiodun turismo-helmuga bihurtzea da xedea.\nAitziber Kortazar, Debegesako Turismo eta Garapen Jasangarria saileko arduraduna.\nGipuzkoako Foru Aldundiko Turismo zuzendari Maite Cruzadoren esanetan, “ezinbestekoa da sektore publiko eta pribatuaren arteko elkarlana”, eta Debabarreneko erakunde eta Eusko Jaurlaritzarekin batera elkarlanean aritzeko konpromisoa berretsi du.\nMaider Etxebarria (Eusko Jaurlaritza): “Elkarlanean lan egiteko prest gaude; nire bulegoko ateak zabalik daude”\nBestalde, gogoratu dute Turismo Plan berriak definitzen duen estrategia lerrokaturik dagoela 2020ra bitarteko Euskal Turismoaren Plan Estrategikoarekin eta Gipuzkoako turismo estrategia berbideratzeko Aldundiak sortu duen Explore San Sebastian Region marka berriaren filosofiarekin. Dokumentu hori, eskualdeko sektore turistikoarekin batera landu da, eta ordezkari politikoez gain, Debabarreneko eragile publiko eta pribatuek hartu dute parte. Eusko Jaurlaritzako Turismo zuzendari Maider Etxebarriak ere aurkezpenean egon da, eta elkarlanerako deia egin die bertaratu diren ordezkariei. Halaber, “bere bulegoko ateak zabalik” dituela ere gogorarazi die ordezkariei, guztiek batera aurrera egiteko.\nEusko Jaurlaritzako Turismo zuzendari Maider Etxebarria gaurko aurkezpenean, Arbe hotelean.\nArdatz nagusiak. Turismo plan berriak lankidetza publiko-pribatuan oinarritutako ereduaren aldeko apustua egin, Euskal Kostaldeko UNESCO Geoparkearen barruan Debako eta Mutrikuko herrien posizionamendua berezko diskurtsoarekin sendotu, eta bisitariak kostaldeko herrietatik barnealdera erakartzeko produktu eta esperientzia turistikoak garatu nahi ditu. Mutrikuren kasuan, Euskal Kostaldeko UNESCO Geoparkea-ren barruan kokatzen denez, diskurtso propio hori “arrantzaren inguruan eraiki dutela eta aurrerantzean ere horrela egingo dutela” nabarmendu du Debegesako arduradunak.\n2005 eta 2016 urteen artean bisitarien kopuruak %40 egin du gora. Nazioarteko turismoa aldiz %80 hazi da Debabarrenean\nHori guzti hori gauzatzeko, 2020. urtera arteko planak bost oinarri izango dituela jakinarazi dute.\nEgungo errealitatera eta atzemandako beharretara egokitzea.\nEskualdeko turismoaren egoera hobetzea: irisgarritasuna, azpiegiturak, konektibitatea eta abar.\nEskaintza turistikoaren hobekuntza\nLehiakortasuna: esan dutenez, azken oinarri hau gauzatzeko prestakuntza sustatu eta enpresak eratzeko eta indartzeko ekintzak burutuko dituzte.\nBisitariak. Deban eta Mutrikun kokatuta dauden eskualdeko bi turismo bulegoek, jasotako datuen arabera, 2005 eta 2016 urteen artean bisitarien kopuruak %40 egin du gora. Nazioarteko turismoa aldiz %80 hazi da Debabarrenean. Datu hauek handitzen joateko, turismo kulturalean, turismo aktiboan, natura turismoan eta familia turismoan oinarritutako eskaintzak egiten jarraituko du Debabarrenak.\nDebabarreneko Turismo Plan Estrategikoan parte hartu duten ordezkariak, Arbe hotelean.


Gure proiektuan Trakuinoa eta Arduinoa erabili behar dugu. Plaka elektronikoa egiteko Radiometrixeren orrialdean irrati igorgailu bat erosi dugu eta horri esker jakingo dugu nundikan dabil gure globo sonda. Orain pieza ezberdinak ari gara erabiltzen, hain zuzen resistentziak, reseteko botoia, GPSa,...\nGure proiektuari hasiera eman diogu:\nPiezak iristean hasiera eman genion proiektuari eta hasieran gure pedidoan estainadore berria erosi genuen, eta estainadorearen elektrizitatearen korrientea handiagoa zen eta orduan ezin izan genuen erabili, eta estainadore zahar bat erabiltzen ari gara.\nOrain pieza txikiagoak ari gara estainatzen eta oso ondo gabiltza, gure irakasleen laguntzarekin , Mirian Albisu eta Jabi Luengo.\nIG IV - Zunda estratosferiko bidaiaria\nBeste urteetako Izar Galaktik proiektuko esperientzian aurrera pauso bat eman nahi degu. Aurreko urteetan estratosferara bidali ditugun zundak bidaia bideoz grabatu izan dute baina globoa lehertu ondoren lurrera erortzen zen 2-3 ordutako bidaia egin eta gero.\nAurten presio handiko globoa erabili nahi degu, estratosferan dagoen presio txikin eraginez ez lehertzeko. Horrela eta beste arazorik egongo ez balitz globoak ordu asko (egunak?) egin ditzazke airean.\nBidaiaren jarraipena egiteko Arduino bat erabiliko genuke eta honi lotuta Trackuino plaka bat. Plaka honek irrati seinaleak bidaltzen ditu APRS protokoloa erabiliz, hainbat lekutan dauden irratizaleek seinale hauek interneten sartuz eta horrela aprs.fi-n webetik jarraipena egin.\nAste hontan Euskalmeteko arduraduna eta gure laguna den Jose Antonio Arandak abisatu digu jada Bird Centerren grabatu genuen erreportajea kaleratu dutela. Hementxe dezue euskeraz eta erderaz. Euskerazko bertsioan Ikerrek hartu zuen parte eta erderazkoan aldiz Denisek.\nIzar Galaktik medioetan\nAzkeneko egunotan hainbat mediotan agertu gera:\nDV Tolosaldea 2013-06-05\nMicrosiervos: Izar Galaktik III, otra sonda construida por estudiantes de ESO que llega a la estratosfera\nMikel Agirregabiria: Izar Galaktik III, sonda escolar de Euskadi a la estratosfera\nDiario Vasco edición digital: Nuevas metodologías que logran premios\nDiario Vasco edición de Tolosaldea\nTolsaldeko eta Leitzaldeko Hitza: Lurra planetaren ikuspegi ederra Izar Galaktik proiektuaren bidez\nGaltzaundi: Izar Galaktik\nRadio Euskadi "La mecánica del caracol": Izar Galaktik III, un proyecto escolar estratosférico\nEusko Jaurlaritzako Irekia atarian: euskeraz eta erderaz\nOnda Vascan elkarrizketa\nMila esker guztiei gure proiektua zabaltzeagatik!!\nIzar Galaktik III, gora!\nIa bi urte pasa dira: urtebete lanean proiektua garatzen (11-12 ikasturtea) eta ia beste urte bat (12-13 ikasturtea) zain ea eguraldia noiz jartzen zen gure alde: izan ere, gutxitan gertatzen da troposfera eta estratosferako geruza guztietan iparraldeko haizea nagusi izatea.\nBaina 2013ko apirilaren 24ak egun zoragarria argitzeaz gain aurretik aipatutako baldintzak ere betetzen zituen. Aurreko ostiraletik Euskalmeteko lagunek abisua pasata ziguten eta azken momentuko prestaketei ekin genien: GPSak, Arduinoa, bateriak...\nEguna iritsi zen: Iñigo Zabala, Iñigo Larrea, Jaime, Asier, Iker eta Denis ikasleak bidaiara apuntatu ziren (batzuk inkluso eskolan ez daude jada). Jokinek bere logistiko-ikusentzunezko laguntza eskeini zigun eta espediziora batu zen. Bird Center-era iritsi eta Jon Maguregik hango azpiegiturak erakutsi eta hegaztien migrazio eta haienganako eguraldiaren garrantziaz hitz egin zigun. Portzierto, inoiz inguru haietan bazabiltza, egiozu bisita bat zentru honi, ez zara damutuko!!\nOndoren gure globoa prestatzen hasi ginen. Presio handia genuen: Euskalmetek bertako "radiosondeo" estazio automatikotik egunero ordubatan zunda bat botatzen du eta egun horretan gurea batera askatu behar genuen batek besteari bideoan grabatu ahal izateko.\nJaurtiketa unean "ORAIN!!" betek denbora gelditu zuen: gure lan guztiak, emozioak, kezkak eta beldurrak atzamarrak ireki eta soka askatzearekin batera pausarazi ziren... eta ondoren "AGUR!!" oihu egin genuen. Nahiz eta hirugarren aldia izan une aparta da hauxe, globoa gora dijoala ikusteak poz handia eman zigun.\nGPSak bere lana egiten hasi zen eta 10 minuturo globoaren kokapena txintxo-txintxo bidaltzen hasi zitzaigun, 10.000 metrotako muga pasa arte: GPS komertzial gehienek "kapatuta" daude altuera horretatik gora.\nIsilunearen ondoren gure zundak puntu bakarra eman zigun eta hortik aurrera ez genuen besterik jaso. Beldurra eta ezkortasuna nagusitu zen gure aurpegietan: zunda lurran kontra jo eta GPSa izorratzearen mamua agertu zitzaigun. Azkeneko puntuan koordenadak bagenekien baina, zein altueran markatu ote zuen?\nAzkenean kotxeak hartu eta puntu horretara joan ginen baina berandu izanik ez genuen arreta handirik jarri bilaketan.\nHurrengo egunean ordenagailua puztu eta hara non GPSak beste 4 puntu gehiago markatu zituela jabetu ginen leku berean. Hortxe zegoen!! Arratsaldean kotxea hartu eta Traslaviñara (Enkarterriak) joan ginen, baita aurkitu ere!!!\nBi urte izan dira, baina bai merezi izan duela, zalantzarik gabe.\nHona hemen emaitza, gozatu!!\nJaurtiketako bideo eta argazkiak\nGloboaren ibilbidearen aurrikuspena\nHona hemen asteazkenean botako degun globoaren ibilbidearen aurrikuspena. Jarraian dezuen artxiboa Google Earth-en ireki daiteke zuzenean. Asteazkenean kilometro mordoxka egin beharko ditugu...\nIbilbidea (Eskubiko botoiarekin eglin klik eta gorde honela...)


Herri galdeketaren aldeko sinadura bilketa egingo dute aste bukaeran - Debagoiena - Goiena.eus\nHerri galdeketaren aldeko sinadura bilketa egingo dute aste bukaeran\nArantzazu Ezkibel Galdos 2008-10-16 16:07\nIbarretxe lehendakariak proposatutako herri galdeketaren aldeko sinadura bilketa egingo dute bihar ibarreko hainbat herritan. Ekimena EAJ, EA, Ezker Batua eta Aralarrek bultzatu dute. Bestalde, urriaren 25ean Legution egin behar duten ekitaldirako gonbidapena luzatu dute lau alderdiek. Horren berri emateko, martitzenean prentsaurrekoa egingo dute Oñatiko Kultura Etxean, 18:00etan. Han izango dira lau alderdietako alkate, zinegotzi eta ordezkariak.\nAtzo Bergarako Kultura Etxean egindako prentsaurrekoan eman zuten horren berri Bergarako EAJko eta EAko kideek. EAJko Mikel Letek egin zuen berba: "Zapatuan hiru mahai jarriko ditugu Bergarako kaleetan; frontoi inguruan, Irala kalean eta merkatuan". Ekimenaren helburua kontsultaren aldeko sinadura bilketa egitea da. "EAJ, EA, Ezker Batua eta Aralarrek bultzatutako ekimena da. Ekimenarekin lortu gura duguna da herritarrek, nolabait, alderdiek aurrera eraman gura duten ekintzei babesa adieraztea", azaldu zuen Letek. Modu horretan herritarrek bat egingo dute Ibarretxek euskaldunen eskubideak aldarrikatzeko Europako Giza Eskubideen Epaitegira joateko duen asmoarekin.\nBergaran zapatu goizean jarriko dituzte mahiak, 10:00etatik 14:00etara. Esan bezala, hiru tokitan egongo dira mahaiak: frontoi inguruan, Irala kalean eta Santa Marinako merkatu inguruan. Mahaietan ekimenaren bultzatzaileak diren lau alderdietako kideak egongo dira.\nAntzuolan, Elgetan eta Oñatin ere bai\nAntzuolan, Elgetan eta Oñatin ere jarriko dituzte galdeketaren aldeko mahaiak. Antzuolan, zapatuan eta domekan jarriko dituzte. Antzuolako plazan egongo dira, 11:00etatik 13:00etara. Elgetan, domekan jarriko dituzte mahaiak, plazan, 11:30etik 13:30era. Oñatin, ere, zapatuan eta domekan jarriko dituzte. Zapatuan plazan eta Olaran; eta, domekan plazan eta Arantzazun. Bi egunetan ordutegia 11:00etatik 13:00etara izango da.\nAtzoko prentsaurrekoan, gainera, urriaren 25ean Legution egin behar duten ekitaldiaren berri eman zuten. "Berez, kontsulta eguna izan behar zuen urriaren 25ak; baina, ez denez egingo, legebiltzarrean kontsulta babestu dugun alderdiok Hitza hitz ekimena antolatu dugu", esan zuen Letek. Ibarreko ordezkariei Legutiora joatea egokitu zaie. Han, erabakitzeko eskubidea aldarrikatzeko, herritarrek, Euskal Herria, Bakea, Erabakia eta Bai berbak osatuko dituzte.\nLegutiora joateko autobusak jarriko dituzte ibarreko herrietan. Oraindik zehaztu barik dagoen arren, horren berri emateko, martitzenean prentsaurrekoa egingo dute Oñatiko Kultura Etxean, 18:00etan. Han izango dira lau alderdietako alkate, zinegotzi eta ordezkariak.


Errepresioa jasan zuten debagoiendarrak omenduko dituzte hilaren 26an - Debagoiena - Goiena.eus\nErrepresioa jasan zuten debagoiendarrak omenduko dituzte hilaren 26an\nMireia Bikuña 2016-09-20 10:06\nIrailaren 26an 80 urte betetzen dira Arrasate faxisten esku geratu zela. Horren harira, lore eskaintza eta kontzentrazioa egingo dituzte Laubide plazako monolitoaren aurrean, 19:00etan.\nEH Bilduk atzo arratsaldian egindako agerraldian "1936ko irailaren 21etik 26ra bitarteko golpe militar-faxistaren ondorioak ikaragarriak izan zirela Debagoienean. Pertsona zibilak, emakumeak, abadeak, eta gudari milizianoak fusilatu egin zituzten eta asko desagertuta daude oraindik".\nEra berean azpimarratu zuten "frankismoak eta euren oinordekoek estaltzen saiatu diren errealitateari buruzko egia azaleratzen jarraituko dugu eta errepresioaren ondorioz gertatu diren biktima guztiek jasan duten kaltea erreparatzeko eta dagokien aitortza gauzatzeko, eta justiziazko trataera eman arte jarraituko dugu lanean".\nBestalde, gogora ekarri zuten Francoren desagerpen fisikoak " ez zuen ekarri berak ezarri zuen sistema politikoaren desagerpena. Sasi-demokrazioa jarri zuten indarrean. Horren adibide garbiena da Arnaldo Otegiri hautagai izateko jarritako debekua".


Ezagutu 7. denboraldia, Tronuen Jokoa telesailaren 24 argazki berri! — Zinema Uneak\nEzagutu 7. denboraldia, Tronuen Jokoa telesailaren 24 argazki berri! Ezagutu 7. denboraldia, Tronuen Jokoa telesailaren 24 argazki berri! http://www.zinemauneak.eus/albisteak/ezagutu-7-denboraldia-tronuen-jokoa-telesailaren-24-argazki-berri http://www.zinemauneak.eus/albisteak/ezagutu-7-denboraldia-tronuen-jokoa-telesailaren-24-argazki-berri/@@images/image\nZinema Uneak - 2017-06-13T09:59:00+02:00\nHilabete eskas gelditzen da ikusminik handiena sortzen ari den uda honetako estreinaldirako. Eta ez, ez da zinema-aretoetan ikusgai egongo de film bat. HBO katearen Tronuen Jokoa telesailaren 7. denboraldiaz ari gara. Eta itxaronaldia errazagoa egiteko, oraingoan, 24 argazki berri zabaldu dituzte... bai, bai, 24!\nIstorioaren inguruko "spoilerrik" zabaldu gabe, pertsonaia nagusi gehienak ikusi daitezke irudi berri hauetan; baina adi, badago itzulera interesgarriren bat ere. Guk ez dizuegu gehiago azalduko informazio "delikaturik" ez idazteko. Hori bai, argazkiak zoragarriak dira.\nDenboraldi berri hau zazpi kapituluz osatuta egongo da, eta kapitulu horien luzerak ere zabaldu dira. Azpimarratzekoak dira lehenengo eta azkenengo kapituluena: denboraldia estreinatzeko 60 minutuko kapitulu bat iragarri da, eta maiatzeko 81 minutuko beste bat. Ia film luze baten iraupenarekin.\nTronuen Jokoaren 7. denboraldia, gurean, uztailaren 17an estreinatuko da.\nGerra Handia hemen da!\netiketak: Tronuen Jokoa Game of Thrones 7. denboraldia HBO


Safia Sidi Buzeid, in memoriam - Arabako SEADen Lagunen Elkartea - Asociación de Amigas y Amigos de la RASD de Álava\nSafia ezagutu dugunok badakigu zein den bera omentzeko modurik onena. Ez dugu horren inguruan eztabaidatu beharrik. Ez da beharrezkoa izango pentsatzea ea lore-sortarik erosiko diogun, edo hitz batzuk idatziko dizkiogun. Elkarren artean hitz egin gabe badakigu zein den bera gure artean bizirik mantentzeko modurik zintzoena: BERE BORROKAN JARRAITZEA.\n2012an ezagutu genuen elkar. Gazteagoak ginen… Oraindik ez genekien zer zetorkigun ondoren. Ez ginen ohartu zeinen lan potoloa genuen aurretik. Aaiuneko wilayan hasi ginen haurren aisialdiari buruz hausnartzen, bertako hezitzaile gazteekin elkar ezagutzen, elkarrekin hazten eta hezten, hezkuntza-praktikak berpentsatzen…\nAisialdi hezitzaileari zegokion lekua eta ardura konpartitzen hasi ginen. Safiarekin, Mineturekin, Jadiyarekin, Meimunarekin, Zaararekin, Fatmarekin, Chekekin, Darghallarekin, Beibaharekin, Deidarekin, Hurriarekin, Hayatekin, Idoiarekin, Martarekin, Saidekin, Falarekin,…\nKanpotarrok, denbora gutxi behar izan genuen Safiarekin liluratzeko. Bertakoak aspaldi zituen maiteminduta. Bere gaztelania kaxkarrarekin, bere bigarren planotik, hasieratik kalatu genuen. Emakume berezia zen. Indar berezia zuen. Baliteke baina, bera hasieran horren jakitun ez izatea. Zuen lidergoaz ez ohartzea.\nEmakumearen ahalduntzearen eta boteretzearen aurpegia du Safiak. Bere burujabetzatik abiatuz, inurri-lana eginez, sareak josiz han eta hemen, konplizitateak bilatuz… Askotan, bakardadetik, baina bere borrokan beti argi eta duin jarraitzen duten horietakoa zen gure Safia.\nLiderra zen, dinamizatzailea, sutsua, indartsua, langilea, borrokalaria. AUSARTA zen. Ausarta zen bere jarduna. Txikitzen ez diren horietakoa. Mirestekoa.\nZenbat pasa dugun elkarrekin, zenbat elkarlan, eztabaida, pauso-txiki, pauso-handi, zenbat hanka-sartze, zenbat porrot.\nHandia da galera. Izugarria. Laguna joan zaigulako, kidea, ahizpa. Eta hori ez du inork beteko. Hitz hauek ere… hain geratzen dira motz zu deskribatzeko… hain zara handia, laztana… Feminismoan eta aisialdian ekarpen erraldoia egin duzu. Sahara askearen aldeko irrintzia hedatu duzu.\nBaina berari galdetuko bagenio orain: “Safia, zer egingo dugu orain?, nola jarraituko dugu zure kide eta lagunok aurrera? Zein da hurrengo pausoa? Zer egingo dugu?” Ozen, umil eta duin erantzungo liguke: “Aurrera beti! Ezin dugu etsi, aurrera jarraitu behar dugu datorkigunarekin! Lan handia dugu! Haurrak ditugu jokoan! Duintasuna dugu jokoan! Borroka dugu bidea, eta lortzen ari gara!”\nBadakigu, Safia. Badakigu. Badakigu zein den zu bizirik mantentzeko modurik zintzoena. Arrazoi mordoa genituen aurretik gure lanarekin jarraitzeko. Baina orain zorretan utzi gaituzu. Enmarronatuta guztiz. Zure borrokan duin jarraitzen saiatuko gara. Emakumeen ahalduntzearen alde, aisialdiaren errekonozimenduaren alde, haurrak subjektu politiko gisa ikusaraztearen alde. Sahara askearen alde. Zure indarra eta zure begirada barra-barra zabaltzeaz arduratuko gara. Ez izan zalantzarik.\nAsko-asko maite zaitugu polita. Deskribaezinezko plazerra izan da bide zati bat zurekin konpartitzea. Ohorea izan da.\nHamadak baditu hamaika kolore… Borrokarena, itxaropenarena, eskubideena, emakumearena, irribarreena, elkartasunarena,… Orain, SAFIAREN KOLOREA ere badu Hamadak.\nIzar gorria piztu da, Izar morea piztu da. Eta bizi-bizirik dago.\nIlustración de Eñaut Aiartzaguena\nTexto de Ondiz Barandalla


Maiatzaren 5eko zodiakoa - Astrologia Zodiako zeinuak - Taurus\nMaiatzaren 5eko zodiakoa\n05/05 Urtebetetzea - Zodiakoaren informazioa x\nEgunaren zenbakia hilaren zenbakiarekin bat datorren data guztietan bezala, maiatzaren 5ean garai hartan jaiotakoen bizitzako gai zehatz bat azpimarratzen du. Norberaren nortasuna adierazteko behar den energia sortzailearen istorio bat da, eta bosgarren etxearen eta Eguzkiaren naturarekin lotzen ditu Merkuriorekin, 5 zenbakiak sinbolizatuta.\n(Pluton) – MERCURIO – (Pluton) – MERCURIO\nHain seinale indartsuarekin, maiatzaren 5ean jaiotakoak euren hilabeteko mezulariak direla ulertu behar dugu. Zerbait esateko zeregina dute, eta Taurus-en garaian, ia ziur dago hedonismoari eta bizitzaren asebetetzei buruz irakasteko gauza bat edo bi dituztela. Bi aurpegi dituztela erakutsiko lukete, kastitatearen eta atsegin fisiko bitxien munduari dagozkionak. Errepiketan ematen den Merkurio bezalako entitate batek askoz ere eskala handiagoko errepikapenaz hitz egiten du, hau ez baita aldi berean egindako bi gauzaren istorioa, lau baizik. Honek data honetan jaiotakoen bizitzako alor guztiak islatuko ditu eta multiatazan bikain bihurtuko dira, baina aurkitu behar duten batasunetik urrundu.\nAnalisiaren bigarren urratsak balio du, egoa aldatu eta aldatu behar dela erakusteko eta data honetan jaiotako pertsonek euren banakotasuna baino ez dela benetan axola konturatzeko zeregina dutela. Bere bizitzan pertsonaia maskulinoen eragin indartsuaren ondorioz, baliteke askatu eta aitak onartuko lukeen beste adierazpen modu bat aurkitu behar izatea.\nBisurte-urtearen aurreko urteko maiatzaren 5ean jaiotako Taurus-eko ordezkarientzako Sabian ikurra:\nBisurte urteko maiatzaren 5ean eta ondorengo bi urtez jaiotako Taurus-eko ordezkarientzako Sabian ikurra:\n'Burua zetazko kapela arras batekin estalita, hotzaren aurka murgilduta, gizon batek ekaitz bati aurre egiten dio'\nData honetarako bi entitate berdinen ilara planetarioaren lau aurpegiko alde bat dagoen bezala, bi ikur sabiar hauei buruzko ikuspegi posible asko daude. Lotura-puntu egokia aurkitzeko, ulertu behar da beti dagoela batasuna aurkitu behar dela, gauza guztiak lekuan sartzen diren eta erantzun zehatz bat emateko topagune bat. Batasun egoera honek errealizazio primalaren ondorio natural gisa datozen konexioen bidez bilatzen ditugun erantzun guztiak ematen ditu.\nOro har, bi ikur hauek zatiketaz eta hausteko zerbaitez hitz egiten dute, eta erakusten dute jolasten duten haurrek ez dutela behar handirik sentitzen itsaski horien gainetik korrika egiteko, edo uretara iristeko. Bestalde, gizon serio eta ausart bat hotzari aurre egin nahian dabil eta zailtasunak igarotzen ditu nahi duen lekura iristeko. Mezu nagusia haur-energiaren arintasunean eta barnean dagoen haurraren potentzialtasunean azaleratu behar da konturatzeko ez dela ekaitzik menperatu behar eta ez dela muga gainditu behar bizitza jolas moduan hurbiltzen bada.\nEuren bizitzako potentzial osoa bizitzeko, maiatzaren 5ean jaiotakoek beren barneko umea aurkitu eta errespetatu behar dute, bere irrika eta beharrizanak asetzeko, bizitzarekin jolasean utzi gabe. Beraien jakin-mina ez da itzali behar, haien espresio moduak distira egiten utzi behar da eta benetako nortasuna kalitate eta argi inspiratzaile osoz loratzen utzi behar da. Haurtzaroa markatu zuten eraginez gain nor diren ezagutzen hasten diren heinean, ikasitako gaitasunak nortasun oso eta bete batean sartzen ikasiko dute.\nMaiatzaren 5ean Eguzkia oraindik Taurus-en seinalean dagoen arren, gehienbat bere ezaugarri praktiko, lurreko eta finantza eta segurtasun arazoekin duen lotura islatuko duen data da. Data honetan jaiotakoen mundu emozionala nahiko zurruna eta mugiezin bihur daiteke, eta hau pozgarria izan daitekeen arren maitemindu eta institutuko maitearekin ezkontzen badira, denbora luzez kolokan eduki ditzake eta haien haurrei buruz hausnartu. distira eta beren nortasuna modu negatiboan hautemateko duten modua.\nBestalde, jakin-minak maitasunerako irekiko ditu, baina hainbeste energia mentalak beste pertsona batekin konformatu edo benetako intimitatea aurkitzen uzten ez dien aldaketa-zirkula batean mantendu ditzake. Taurus-eko ordezkari guztiek bezala, oreka bat dute aurkitu eta besarkatzeko, eta ez da erraz egingo haien barruko balantzaren alde batean hainbeste materia zutik.\nMaiatzaren 5ean jaiotako pertsonak idazten, hitz egiten eta pertsona, enpresa edo herrialde ezberdinen artean ulermena sortzeko bideak aurkitzen bikain. Beste guztiak erortzen direnean buru hoz mantentzen diren bitartekariak dira, eta A puntutik B puntura joateko zertarako eta zer egin behar den ulertzen duten horiek. Horrek gidari eta nabigatzaile bikainak ere bihurtzen ditu, eta euren lekua aurkitzen laguntzen die. hegaldiaren kontrola edo beste gidaritza-postu arduratsu batzuk bezalako lanetan. Denborarekin, espiritu nagusi bat eraikitzen dute, boterea eta inguruko beste pertsonekin partekatu nahi duten barne-argi distiratsua ematen diena.\nScorpio eta Scorpio maitasun bateragarritasuna\nAdierazpen pertsonala laguntzeko eta maiatzaren 5ean jaiotakoei hitz egiten bezain ondo entzuten laguntzeko, dianita erabili behar dute, jade urdina ere deituriko harria. Hau sendatzeko energia indartsua duen harria da, goi mailako entitateen eta haiei gidatzen ari den guztiaren xedea eta ulermena ematen diena, baina hala ere Taurus seinalearen energia femenino sentikor batean oinarritzen da samurtasunez eta jakituriaz.\nMaiatzaren 5eko urtebetetze oparia\nMaiatzaren 5ean jaiotako pertsona batentzako urtebetetze-opari bat aukeratzerakoan, segurua da liburu bat, boligrafo bat edo idazteko zerbait erostea. Hau gogobetetasuna ematen duten estimulu intelektualetan eta eskuekin erabil daitekeen guztiari arreta handia jartzen dion zita da. Eskularru, entzungailu edo binaka datorren edozer ere ideia ona izan daiteke, nahiz eta ez dirudien asko.\nJaiotako maiatzaren 5erako ezaugarri positiboak\nAdimentsuak, praktikoak, ikasteko eta martxan egoteko prest, zentzu arruntean, eguneroko errutinan eta inguruko guztiek goza ditzaketen jardueretan aurkitzen dute oinarria. Oso sozialak, lagun onak dira eta komunikaziorako trebetasuna dute.\nJaiotako maiatzaren 5erako ezaugarri negatiboak\nGehiegi pentsatuta eta emozioetatik aldenduta, beren bihotza erabiltzen ez duen hedonismoaren bitartez mundu materialean sartzen dira. Nukleo emozionalarekin harremana galtzen badute, beren burua galtzen dute.\nUrtebetetze ospetsuak maiatzaren 5ean\n1818an Karl Marx jaio zen, filosofo, soziologo eta kazetari alemaniarra, marxismoaren atzean dagoen teorikoa eta buru-burua. Gehiegizko idazketa eta pentsamendu prozesuek Merkuriorekin duen harremanarekin lotuta egon behar dute.\n1943an Michael Palin jaio zen, aktore eta gidoilari ingelesa, Monty Python komedia talde historikoko kideetako bat. Bere umoreagatik ez ezik, bidaia-idazle eta dokumentalista ere bihurtu zen gero bizitzan.\n1981ean Craig David jaio zen, Hardwell eta Sting bezalako artista ospetsu askorekin elkarlanean aritu zen abeslari, konpositore eta musikari ingelesa. Merkuriorekin duen lotura bere abesti askotan aurki daiteke, batez ere 'Walking Away' ospetsuenetakotzat hartzen den horretan.\n1494 - Kristobal Kolonek Jamaika erreklamatu zuen Espainiarentzat.\n1809 - Patentea lehenik AEBn emakume bati ematen zitzaion, zeta eta hariarekin lastoa ehuntzeko teknika batengatik.\n1821 - Santa Helena uhartean, Napoleon (abuztuaren 15ean jaioa) hil zen.\n1891 - Carnegie Hall The Music Hall gisa ireki zen Tchaikovsky (apirilaren 25ean jaioa) zuzendari gonbidatua zelarik.\n1964 - Maiatzaren 5a Europaren Eguna izendatu zuen Europako Kontseiluak.\nBirjina Pisciak Virgo Kaprikornioa Akuarioa


Urrezko aizkolari eta harri jasotzaileak Antzizarren igande honetan - Beasaingo Udala\nUrrezko aizkolari eta harri jasotzaileak Antzizarren igande honetan\nEusko Label urrezko binakako aizkolari txapelketa jokatuko da igande honetan Antzizar kiroldegian eguerdiko hamabietan\nBeasaingo Udalak herri kirolen aldeko apustua eginez bosgarren urtez ekarri du Eusko Label txapelketa Antzizar kiroldegira eta ETBk grabatuko ekitaldia. 18 urtez azpikoek sarrera doan izango dute eta gainontzekoentzat borondatezko sarrera 15 euroan izango da\nEgun diren gizonezko zein emakumezko aizkolari onenak berriro izango dira beste urte batez Beasainen. Udalak herri kirolen aldeko apustuari eusten jarraitzen du bertakoa eta berezko kirola izaki. Honela bada, maila goreneko aizkolari eta harri jasotzaileen arteko lehia ikusgai izango da bosgarren urtez jarraian Antzizar kiroldegian igandean eguerdiko hamabietatik aurrera.\nUdaletxean egindako aurkezpenean, Luis Mari Bengoa Egur Sport SL-ko ordezkaria eta Leire Artola alkateordeak ekitaldiaren xehetasunak eman dituzte. Artolaren hitzetan, “herri kirolak bertako nortasun eta izaeraren isla dira, bertatik ohiko lanbideen sustraietatik sortutako kirola”. Luis Mari Bengoa, Egur Sport SL elkarteko ordezkariak bere aldetik Udala eskertuz, jaialdiaren nondik norakoak aletu ditu. Aizkolari eta harri jasotzaileen lanak zeintzuk izango diren aurkeztu ditu.\nGizonezkoetan Mikel Larrañaga eta Jon Rekondo, Ruben Saralegi eta Eneko Otañoren aurka arituko dira 22 enbor mozten 5 izaera ezberdinetan. Igandeko lehian irabazle irtendako bikotea, txapelketaren finalera iritsiko den hirugarren bikotea izango da. Enborrak mozteko saio azkar eta biziak izango dira.\nEmakumeen banakako urrezko aizkolari txapelketan aldiz, bakarka lehiatuko dira. 6 enbor bi izakera ezberdinetan ebakiko dituzte. Laugarren urtez antolatu dute antolatzaileek emakume aizkolarien Eusko Label txapelketa eta honela emakumeen parte hartzea bultzatzen jarraitzeko desioa azaldu dute. Banakako lehian, Irati Astondoa Zeanuriarra , Maika Ariztegi Iturendarraren aurka arituko da nor baino nor.\nJaialdia borobiltzeko Urrezko harri jasotzaileen txapelketan Jokin Eizmendi eta Xabier Peña izango dira lehian. Igandeko lanetan, erabiliko dituzten harriak 175 kiloko laukizuzena edo errektangeluarra eta 150 kiloko kubikoa eta 125 kiloko bola erabiliko dituzte.\nHerri kirol jaialdia eguerdiko 12:00tan hasiko da Antzizar kiroldegian eta aipatu Euskal Telebistak saioa grabatuko duela otsailaren 16an emititzeko. Sarrera doan izango da 18 urtez azpikoentzat. Gainontzekoentzat 15€an egongo dira borondatezko sarrerak eskuratzeko aukera leihatilan egunean bertan.


Châtelain (Mayenne) - Wikipedia, entziklopedia askea.\nLaurence DESCHAMPS (2014-2020)\n47° 48′ 30″ N, 0° 35′ 44″ W / 47.8083°N,0.5956°W / 47.8083; -0.5956Koordenatuak: 47° 48′ 30″ N, 0° 35′ 44″ W / 47.8083°N,0.5956°W / 47.8083; -0.5956\nChâtelain (Mayenne) (Frantzia)\nChâtelain (Mayenne) (Mayenne)\nArgenton-Notre-Dame, Azé, Bierné, Coudray, Gennes-sur-Glaize, Château-Gontier-sur-Mayenne (en) , Gennes-Longuefuye (en) eta Bierné-les-Villages (en)\nChâtelain Frantziako udalerria da, Mayenne departamenduan dagoena, Pays de la Loire eskualdean. 2013an 476 biztanle zituen.\n2007an Châtelain udalerrian erroldatutako biztanleak 476 ziren. Familiak 176 ziren, horien artean 44 pertsona bakarrekoak ziren (24 bakarrik bizi ziren gizonak eta 20 bakarrik bizi ziren emakumeak), 52 seme-alabarik gabeko familiak ziren, 72 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 194 etxebizitza zeuden, 173 familiaren etxebizitza nagusia ziren, 9 bigarren erresidentzia ziren eta 12 hutsik zeuden. 192 etxeak ziren eta 2 apartamentuak ziren. 173 etxebizitza nagusietatik 123 bere jabearen bizilekua ziren, 48 alokairuan okupaturik zeuden eta 2 doan lagata zeuden; 1ek gela bat zuen, 6 etxek bi zituzten, 26 etxek hiru zituzten, 43 etxek lau zituzten eta 97 etxek bost zituzten. 156 etxek euren parking plaza propioa zuten azpian. 74 etxetan ibilgailu bat zegoen eta 88 etxetan bat baino gehiago zituzten.\nChâtelain udalerriko biztanleria-piramidea 2009an .\n2007an lan egiteko adina zuten pertsonak 290 ziren, horien artean 222 aktiboak ziren eta 68 inaktiboak ziren. 222 pertsona aktiboetatik 204 lanean zeuden (110 gizon eta 94 emakume) eta 18 langabezian zeuden (9 gizon eta 9 emakume). 68 pertsona inaktiboetatik 19 erretiraturik zeuden, 24 ikasten zeuden eta 25 "bestelako inaktibo" gisa sailkaturik zeuden.\n2009an Châtelain udalerrian 171 unitate fiskal zeuden, 478 pertsonek osaturik. Pertsona bakoitzeko diru-sarrera fiskalaren mediana urteko 15.515 euro zen. \n2007an zeuden 14 komertzioetatik, 1 erauzte enpresa zen, 1 bestelako produktu industrialen fabrikazioko enpresa zen, 6 eraikuntza enpresak ziren, 2 ibilgailuen saltze eta konpontze enpresak ziren, 1 garraio enpresa zen, 1 finantziazio enpresa zen, 1 higiezinen enpresa zen eta 1 zerbitzu enpresa zen.\n2000. urtean Châtelain udalerrian 28 nekazaritza-ustiategi zeuden, 1.110 hektarea erabiltzen.\nMultimedia: Châtelain (Mayenne)\nBNF: 15263857b (data)


Biodibertsitatearen azpiegitura. Egilea(k) ROA ZUBIA, Guillermo. Elhuyar Zientzia eta Teknologia, Elhuyar Fundazioa 2008 (1)\nLehen eukariotoak protistak dira, gaurko paramezioak, esate baterako. Mitokondrioak barneratuta sortu ziren hurr...\nIntsekturik txikienak nukleorik gabeko neuronak ditu. Egilea(k) ELHUYAR ZIENTZIAREN KOMUNIKAZIOA. Elhuyar Zientzia eta Teknologia, Elhuyar Fundazioa 2012 (2)\n...rganismo zelulabakarren neurrietara parekatzeko (irudian paramezio baten eta ameba baten ondoan ageri da). Egindako ikerketan,...\n...> edonorentzat, ama-alaben arteko momentu batzuk, paramezioen arteko ezkontza bezain ulergaitz gertatzen dira. Kodigu eta...


Saio berezia Hitz Adina Mintzo zikloaren barruan. Lau gasteiztar ziren hizlari, lau hizkuntzatan. Bata ari zen bulgarieraz; pularreraz bestea; woloferaz hirugarrena; kitxueraz azkena. AnHitzak, Gasteizko hizkuntza aniztasunaren aldeko proiektuaren ondorio izan zen saioa.\nGasteizko Oihaneder Euskararen Etxean lau hizlariak. Ezkerretik eskuinera Isabel Sánchez (Ekuador), Iliyan Sabotinov Alendarov (Bulgaria), Issa Sambe (Senegal) eta Dienabou Bah Bah (Ginea Konakry). Argazkia: Zaldi Ero.\nAmazigera, kurduera, sorabiera, lakota, nasa yuwea… aurrera doa hango eta hemengo hizkuntza gutxituak ezagutzeko Hitz Adina Mintzo zikloaren 6. ikasturtea Gasteizko Oihaneder Euskararen Etxean, Beñat Garaio eta Ainhoa Moron koordinatzaileek gidaturik. Inondik ere, saio guztiak ez dira berdinak, eta tartean bada ezusteko eta berezirik. Horietakoa izan zen urtarrilekoa, AnHitzak ekimenari buruzkoa, Gasteizen den hizkuntza aniztasuna ikusarazi duen proiektua.\n2016an hasi zen oinez Anhitzak, Gasteizko Udalaren Euskara Zerbitzuaren eskutik eta Topagunea lagun duelarik. Hirian bizi duten hizkuntza aniztasuna balioan jartzea du helburu proiektuak, “bertako kaleetan euskaraz eta gaztelaniaz gainera, asko baitira egunero erabiltzen diren mintzairak”. Orain bost urte egin zuten lehen topaketa, eta, orduan, elkar ezagutzeko hainbat dinamika baliaturik, hizkuntza aniztasunaren inguruan gogoeta egiteko erabili zuten tartea, nork bere jatorrizko hizkuntzatik eginez, heldu eta gazteak bilduz, eta haurtzaindegi zerbitzua ere antolaturik. 2020ko urrian egin nahi zuten bigarren topatzea, baina, jakina, atzeratu behar izan zuten… Alabaina, AnHitzak-eko kideek hilero egin ohi dituzte bilerak.\nAipatu bigarren topaketaren eguna heldu bitartean, Hitz Adina Mintzo zikloaren barruan hitz egin zuten AnHitzak ekimeneko lau parte-hartzailek eta haren koordinatzaile Ruben Sanchezek. Honek, hala ere, bideo bat bidaliz esku hartu zuen saioan, COVID-19 gorabehera bihurriak tarteko konfinaturik baitzen. Honenbestez, gorago aipatu Beñat Garaiok zuzendu zuen saioa. Ruben Sanchezek esan zuenez, “Gasteizko kaleetan 50 hizkuntza baino gehiago erabiltzen dira, eta AnHitzak-en nahia da aniztasun horren balioa aitortzea. Garai batean, kasik hizkuntza bakarra zen Gasteizen. Joan deneko 30 urtean euskarak bidea egin du, eta, bestalde, hizkuntza panorama ere franko aldatu da. Orain hizkuntza gehiago dira Gasteizen, eta hori berri ona da, hizkuntzak maite dituztenentzat, oro har, eta euskararentzat berarentzat ere bai. Aniztasun hori sekulako aukera da hizkuntza guztientzat, arazo berdintsuak baitituzte denek ere”. Hizkuntza handi ez direnen patuaz ari zen Sanchez, eta, partikularzki, transmisioaz. “Guretzat bezain onuragarri da haientzat hizkuntzaren eta kulturaren transmisioari balioa ematea”, esan zuen.\nBederatzi hizkuntza komunitatek parte hartzen du AnHitzak-en, sarean esekia duten aurkezpen bideoan ageri denez, eta lau izan ziren Hitz Adina Mintzo zikloari zegokion hitzaldian: bulgariera, pularra, wolofera eta gaztelania.\nIliyan Sabotinov Alendarov, Bulgaria: "Errespetatu tokian tokiko kultura, eta irakatsi geurea, horixe dugu elkarbizitzaren oinarri eta funtsa”. Argazkia: Zaldi Ero.\nBulgarierari balioa emanez\nGasteiz-Rodina elkarteko buru Iliyan Sabotinov Alendarov izan zen lehen hizlari. Azaldu zuenez, 2015ean heldu ziren Gasteiza, eta arabar hiriburuan ez dira asko ere. “50en bat familia, 300 lagun gutxi gorabehera. Euskal Herrian, bulgariarrak gehiago dira Iruñean, eta askoz gehiago Espainiako hiri handietan, Bartzelona, Madril eta Valentzian, adibidez”. Asko ala gutxi, elkartea osatua dute eta beren seme-alabei bulgariar kultura, hizkuntza, historia eta folklorea transmititzeko lanean ari dira. “Gure seme-alaba guztiz gehienak hemen sortuak dira, euskaraz eta gaztelaniaz hitz egiten dute berak bakarrik daudenean, bulgarierari balioa ematen laguntzen digu AnHitzak proiektuak”. Hargatik parte hartzen dute bertan.\nBulgariaren historia eta geografiari buruzko zertzelada zenbait tartekatu zituen hitzaldian Sabotinov Alendarovek, hemen ondo integratu nahi dutela esanez, eta, horretarako, Bulgariako kultura ezagutzea komeni zaiela beren ondorengoei. “Transmisioa da gure helburua, eta nik aholku bat bera emango nieke hona bildu garen hizkuntza guztietako partaideei, haien jatorria zeinahi dela ere: errespetatu tokian tokiko kultura, eta irakatsi geurea. Horixe dugu elkarbizitzaren oinarri eta funtsa”, esan zuenez.\nBestalde, Bulgariako Kultura Ministerioak Gasteiz-Rodina elkarteari hainbat material bidaltzen dizkiola esan zuen, Gasteizen diren belaunaldi berriek bulgarieraz ikas dezaten.\nZenbaki, urtaro eta aditz zenbait nola esaten diren bulgarieraz ere azaldu zuen, eta errespetuarekin batera, nork bere hizkuntzan hitz egiteko inportantzia azpimarratu zuen.\nDienabou Bah Bah, Ginea Konakry: "Euskaraz ikasi nahi dut, seme-alabei laguntzeko eskolatik ekartzen dituzten etxeko lanetan”. Argazkia: Zaldi Ero.\nPularrez eta euskaraz\nHaaly pular elkarteko Dienabou Bah Bah izan zen hurrengo hizlari. Ezkondua eta hiru seme-alabaren ama dela esanez ekin zion: “Etxean amaren hizkuntza hitz egiten dugu denok. Kalean, haurrek, euskaraz eta gaztelaniaz egiten dute”, esan zuen irribarre txikia eginez.\nBere herrialde Ginea Konakryren berri eman zuen, geografiari dagokionez Ozeano Atlantikoaren ertzean kokatuz. Konakry hiria da hiriburu, kasik bi milioi biztanle dituela. Frantziar kolonia izana, eskolan pularrez ez baina frantsesez ikasten dutela esan zuen Bah Bahk eta, aurretik Sabotinovek egin modura, pularrez kontatu zituen zenbakiak.\n2013an sortu zuten elkartea, eta euskaraz ere saiatzen ari dela dio, “seme-alabei lagundu nahi baitiet eskolatik ekartzen dituzten etxeko lanetan eta behar denetan. Eta gogo onez hartzen dugu parte AnHitzak-ek antolatzen dituen ekitaldi eta jaietan”, adierazi zuen Dienabou Bah Bah-k.\nIssa Sambe, Senegal: "Woloferaz hitz egiten dugu gurasook, baina haurrek euskaraz ekiten diote batak besteari!”. Argazkia: Zaldi Ero.\nMbolo elkarteko partaide da Issa Sambe, eta, oroz lehen, woloferaz egin zuen mintzaldia. Entzuleak, arretarik handienaz izan zituen, nahiz hark esandakoetan ez zegoen ulertzerik ‘Senegal’, ‘Euskal Herria’, ‘Vitoria-Gasteiz’... eta woloferan frantsesak egina duen presentzia besterik.\nSambe bera gurera 2009an etorria den arren, 2006koa da Gasteizko senegaldarren elkartea. “Lehenengo bost lagunek fundatu zuten Mbolo. Oraingo egunean, berriz, 300 senegaldar ditugu Gasteizen erroldaturik, eta badakigu gehiago ere badirela, lan-kontratua lortua dutenek euren familiak ere ekarri baitituzte”. Kopuru zehatzik emateko gai ez, baina 350 baino gehiago ere badirela esan zuen Sambek.\nSenegal frantziar kolonia izana dela gogorarazi zuen, 1960an independentzia lortutako herrialdea, 16 milioi biztanle dituena. Dienabouren Ginea Konakry, Boli Kosta, Mali eta Ozeano Atlantikoa ditu muga, eta lurraldearen barruan da Ganbia. “Eta Senegaleko zenbait herritara joateko, nahitaezkoa da Ganbiatik barna igarotzea: herrialde bat da, Ganbia, gure herrialdearen barnean!”. Frantziar kolonialismoaren herentzia, adierazi zuenez.\nHerrialdean, woloferaz mintzo da populazioaren %40. Gainerako %60 hainbat etniak osatzen dute, zeinek bere hizkuntza duela. Senegalez gainera, Ginea Konakryn, Ganbian, Boli Kostan eta Malin ere hitz egiten da woloferaz. “Independentzia baino lehen, adibidez, herrialde bat bera ziren oraingo Senegal, Mali eta Ganbia. Eta Senegal bera zen hiriburu”.\nGasteizen direla, wolof kultura indartu nahiko lukete, eta eskola ere ematen dute, hizkuntza eta kultura ondorengoei transmititzeko gogoz. “Gure etxean, woloferaz hitz egiten dugu gurasook, baina haurrek, aldiz, euskaraz ekiten diote batak besteari!”. Eurek ez dutela euskaraz ikasteko aski egokierarik izan esan zuen, “adintsu etorri baikinen”.\nIsabel Sánchez, Ekuador: "Kitxua gutxi gurean. Aitaren hizkuntzak dira nagusi: urdua, punjabera eta, hein batean, ingelesa”. Argazkia: Zaldi Ero.\nIsabel SÁnchez, Landazuri Ikastola\nLandazuri Ikastolaren guraso elkartearen izenean hitz egin zuen azkenak, Isabel Sánchez. Ekuadorren jaioa, kitxua komunitateko kide da. “Hainbat hizkuntza hitz egiten dira gure herrialdean. Zonalde amazonikoan, adibidez, hamar komunitate ere badira, zein bere hizkuntzaren jabe. Mendietan, berriz, bost ere bai. Eta kostan ere bada barietaterik”, adierazi zuenez.\nIsabel Sánchez bera, duela hamabost urte heldu zen Gasteiza. Gero, Pakistanen bizi izan zen lau urtez, Lleidan (Herrialde Katalanak) hurrena, eta Gasteizen da berriro. Landazuri Ikastolaren gurasoen izenean jarduteko zioak eman zituen: “Ikastola berezia da, 25 komunitate ere identifikatu ditugu, eta harro gaude dibertsitate horretaz. Harro eta pozik, ona delako denontzat”. Bada, haatik, harrotasuna eta poza besterik. “Gurasoak lanean ari gara, patio orduan bilduz eta aberastasun hori bizituz. Uste dut lehen ikastola garela bertako komunitateak bildu eta lanean jarri garena”. Urteko egutegia ere kaleratua dute, dibertsitate hori ikusarazteko, nahiz, oroz gain, baden kezka: transmisioa, alegia. “Gurean, beti galdera bera egiten dute gure umeek: ‘Nongoak gara gu, ordea?’”. Eta ez da debaldeko galdera, bata Pakistanen jaioa baitute eta hiru, aldiz, Gasteizen. Ikastolan ez ezik, etxean bertan bizi dute aniztasuna: “Eta hitz egin, kitxua gutxi gurean. Aitaren hizkuntzak dira nagusi: urdua, punjabera eta, hein batean, ingelesa. Alabaina, gure umeak hemengoak dira, beste inongoak baino gehiago. Hala ere, beti izango dugu gure jaioterrietako hizkuntzez eta kulturaz hitz egiteko beharra, hala etxean nola ikastolan”. Hargatik ari dira lanean: “Gure ikastola eredu izan dadin nahi dugu”.\nLau hizkuntza, soziolinguistikaz ez ezik bizitzaz beteak, jatorrizko hiztunek lekukotasun zuzenak emanez. Lau hizkuntza bertatik bertara aditzeko egokiera. Lau hizlari, Gasteizko 50 hizkuntzen adibide. Hitz gutxi, hitz onak laurek egin zituztenak, komunitate bakoitzak bere hizkuntzaren alde egiten ari den lana erakutsi zuen bideo labur batez lagunduta; bideook ikusgai dira sarean ‘AnHitzak, Gasteizko hizkuntza aniztasuna’ sakatuz.\nZikloaren koordinatzaile Beñat Garaioren oharra, azkenaz beste: “Diskurtsoak diskurtso, lauretan inork ere ez daki euskaraz. Izan ere, orain arte Hitz Adina Mintzon euskaraz egin duten atzerrian jaiotako herritarrak arnasguneetan bizi dira, salbu eta Roberto Anawari, kukamera hiztuna, Basaurin bizi baita”.\nEta saioaren amaieran, txalo zaparradarik beroena jaso zutena laurek.\nKanal hauetan artxibatua: Gasteiz | Euskara


Justo Mokoroa - Wikipedia, entziklopedia askea.\nTolosa, 1901eko maiatzaren 28a\nBilbo, 1990eko azaroaren 7a (89 urte)\nJusto Maria Mokoroa Muxika, «Ibar» ezizenez, (Tolosa, Gipuzkoa, 1901eko maiatzaren 28a - Bilbo, Bizkaia, 1990eko azaroaren 7a) apaiza eta euskal idazlea izan zen.\nBaleriano Mokoroaren semea izan zen. Eskolapioetako erlijiosoa izan zen. Euskal-Esnalea, Zeruko Argia eta La Voz de Navarra aldizkarietan hasi zen idazten. 1935ean Genio y lengua. Euskal izkuntza eta izaera, hizkuntza senari buruzko saiakera eman zuen argitara. Espainiako Gerra Zibilaren ondoren, Aire-sur-l'Adourera eta, gero, Txilera joan behar izan zuen. Mokoroak euskal literaturaren antologia bat, Gure baratzeko loreak izenekoa, argitaratu zuen Txilen egiten zen Euzkadi aldizkarian. 1955ean Euskal Herrira itzuli zen, eta Bilboko Eskolapioen Ikastetxeko erretore izan zen hiru urtez. 1925ean Arturo Campionen El último tamborilero de Erraondo (Erraondo´ko azken danbolinteroa) euskaratu zuen. Arantzazuko Biltzarraren ondoren, euskara batuaren auzia agertu zenean, gogor agertu zen batasunaren kontra. De vida o muerte. Operación salvamento (1956) eta Lengua vasca de hoy y de mañana (1971) liburuetan agertu zituen bere arrazoibideak. Baina, hala ere, Justo Mokoroaren lan garrantzitsuena hil aurreko urtean argitaratu zen: Repertorio de locuciones del habla popular vasca: Ortik eta emendik (1990) izeneko esamoldeen bilduma erraldoia (bi liburukitan).\nGenio y lengua. Euskal izkuntza eta izaera (1935)\nBatasunari buruz agurka eta beste batzuk aurka (1968)\nErraondo'ko Danbolinteroa; Arturo Kanpion (1958, Ellacuria)\nOrtik eta emendik (1990, Labayru - Etor)\nOrtik eta Emendik, hiztegi bilagarri gisa.\nJusto Mokoroa, Literaturaren Zubitegian.\n(Gaztelaniaz) «Justo María Mocoroa Mujica», Auñamendi Eusko Entziklopedia.\nISNI: 0000 0000 5923 2093\nLiteraturaren Zubitegia: 335\nBNF: 127721465 (data)


kritiken hemeroteka » Hondamendiaren atarian\n« Ondarroa-New York | Poza eta tristezia »\nHondamendiaren atarian Mikel Ayerbe / Berria, 2009-05-24\nHandinahikeriaz ziurrenik, baina behin esan nuen gustuko ditudala kritikatzeko zailak diren liburuak, zer pentsatu asko ematen dutelako, eta, normalean, iritzi kontrajarriak biltzen direlako liburu bakar horren inguruan. Eta ezer baino lehen, Joseba Gabilondok kaleratu berri duen Apokalipsia guztioi erakutsia ipuin bildumarekin horrelako zerbait gertatu zaidala aitortu behar dut. Hau da, liburua amaitu ondoren iritzi sendo iradokitzaile bat emateko ezgauza sentitzen naizela.\nZortzi narrazio biltzen dira liburuan, zein baino zein bitxiago. Iparraldeko hutsegite neolitikoa izenburudun aurreneko ipuinean, egun Euskal Herria izenarekin ezagutzen dugun eremura eginiko aurreneko euskal biztanleen migrazioa kontatzen da. Baita leinuko Ama zaharraren heriotzako azken uneak ere, zeinetan 80 pulgadako pantaila batean tribuaren etorkizuna ikusi ahal izango duen. Bestalde, narrazio hau liburuan etorriko denaren inguruko testu profetiko edo iragarlea ere bada; ondorengo ipuinetan jorratuko diren hainbat elementu ipuin honetan aurreratzen baitira. Aldiz, liburuari izenburua eman eta, era berean, liburua ixten duen Apokalipsia guztioi erakutsia narrazioa 2050. urtean kokatzen da, Euskal Herriak mirakulu esperpentiko bati esker independentzia lortzen duenean, hain zuzen. Eta tartean, mota guztietako pertsonaiak, gertaerak eta erreferentziak bata bestearen ondoan jasotzen dituzten sei narrazio: Lope de Agirreren berraragitze gisa agertzen den ETAkidearen kontakizuna; Shakespeare bizkaitarraren kasua; nazioarteko yakuza gisa amaitzen duen gudari iheslariaren ipuina; Angelina Jolieren antza duen banpiroak musukatzen duen emakumearen gertakizuna; Londresen hiesak hil aurretik hildako familiakideen agerraldia izaten duen euskaldunaren istorioa; eta azkenik, berriro ere banpiroek berebiziko garrantzia duten narrazioa.\nNarrazioak hala nola laburtzea zail gertatzen bada, are zailagoa da elkarren artean dituzten loturak zehaztea, nolabaiteko literatur anabasa apokaliptikoarekin irakurlea gehiago korapilatuz. Izan ere, Gabilondo literatur aditu eta kritikariaren ibilbidea apur bat behintzat jarraitzeko zortea izan dugunok ez gaituzte harrituko, besteak beste, liburuko kontamoldearen konplexutasunak, pertsonaia ia guztiek duten sexu joera bitxiak edota politikaren inguruan egiten diren zenbait gogoeta kaotikok.\nGainera, aipatu behar Apokalipsia guztioi erakutsia ipuin-liburu honetako lau narrazio aurrez irakurgai zeudela sarean (eta falta diren beste lau ipuinen izenburuak ere bai), 24 ipuinek osatu behar zuten proiektu baten baitan. Orain liburu formatuan gutxi asko moldatuta eskaini ditu Gabilondok (kritika genetikoa edota literatur sorkuntzaren prozesua testu aldaeren bidez aztertzea gogoko dugunon zorionerako), nonbait trilogia baten aurreneko ale gisa, liburu kontzeptual gisa aurkeztuta, ipuinak oinarri izan arren, halako batasun bat lortzeko asmoz.\nBestalde, nahiz eta horrelako iritziak eman zalea ez izan, erabiltzen den euskararen inguruan ohar bat egitera ere ausartzen naiz. Egileak berak liburuaren aurkezpen egunean “euskara zikinago, sasikoago” baten aldeko apustua egin duela aitortu arren, hainbat hizkuntza ereduren hautuan bestelako hankasartze batzuk ere nabariak direlako.\nEdozelan ere, ipuin guztiekin ez dut bete-betean konektatu, baina interesik galtzera ere ez naiz iritsi. Liburua gustatu zaidan galdetu didatenei “ez dakit” erantzun diet, baina badakit aurkako iritzirik ere ez didala sortu. Irakurritakoaren gainean zenbat eta gehiago pentsatu, orduan eta nahasiagoak dira nire ondorioak. Eta errazkerien garai hauetan, hori lortzea ere ez da gutxi.


Euskal taldeek gorantz jarraitzeko egutegi aproposa dute - GARA\nEuskal taldeek gorantz jarraitzeko egutegi aproposa dute\nOhorezko Mailan dabiltzan euskal taldeek oso egutegi aproposa dute gorantz egiteko, ustez beraiek baino ahulagoak diren taldeen aurka baitituzte partidak, eta dauden lekuan jarraitu edo gorago begiratu nahi baldin badute, huts egin ezineko norgehiagokak dituzte.\nHirurak bihar arituko dira eta etxean jokatuko duen bakarra Bizkaia Gernika da. Bizkaitarrek 12.00etatik aurrera Cajasol taldea hartuko dute Urbietako zelaian. Sevillarrak zazpigarren postuan daude, bizkaitarrengandik bost puntura, eta berde-beltzek etxean jokatuta, beren zaleen babesean, tarte hori dezente handitu beharko lukete.\nOrdu berean, 12.00etan, Bera Berak Valentzian jokatuko du CAUren aurka. Donostiarrak ez dira denboraldi txarra egiten ari, eta aukera paregabea dute garaipen bat lortu, eta jaitsierako postuan dauden taldeei tartea zabaltzen joateko. Izan ere, CAU azkeneko postuan dago, jokatu dituen partida guztiak galdu egin ditu-eta.\nOrdu erdi geroago jokatuko du Ampo Ordiziak Madrilen, Alcobendasen aurka. Gipuzkoarren aurkaria ez dabil batere ongi, orain arte partida bat besterik ez baitute irabazi, eta horrek aukera asko ematen dizkio talde goierritarrari. Axio Arañak zuzentzen duen taldea bikain dabil, eta une hone- tan sailkapeneko hirugarren postuan dago.\nEmakumezkoen liga lehen aldiz abiatuko da. Orain arte Kopa jokatu da, nahiz eta iaz liga formatuan egin zuten. Getxo eta Gaztedi dira bertan ari diren euskal taldeak.\nLiga irabazteko faboritoetako bat da Getxo, eta lehen jardunaldia etxean jokatuko du Crat Coru- ñaren aurka, bihar 12.00- etan hasita. Hori-beltzek garaipen batekin hasi beharko lukete. Gaztedik irteera zaila izango du Bartzelonan, beste faborito baten aurka, INEF-en aurka, jokatuko baitu 12.30- etik aurrera.


Ur eta Saneamendu zerbitzuak eskaintzen dituzten erakundeen arteko nazioarteko trukea\nTopaketa San Jose hirian (Costa Rica) abuztuaren 28 eta 30 bitartean burutu zen, bertako Akueduktuetako eta Estolderietako Institutua (AyA) erakunde anfitrioi izan zelarik.\nGasteizko Urak S.A.-ko (AMVISA), Costa Ricako Akueduktuetako eta Estolderietako Institutuko (AyA) eta El Salvadorreko Akueduktuetako eta Estolderietako Administrazioa Nazionaleko (ANDA) ordezkariek parte hartu zuten.\nEkitaldiak Euskal Herriko ur eta saneamendu zerbitzuen kudeaketa esperientziak partekatzeko balio izan zuen, bereziki Gasteizen AMVISAk duen Ura eta Saneamendu Eskaria Kudeatzeko Plana ezagutarazteko.\nErdialdeko Amerikako Eskualdean ikuspegi berritzaile bat eman nahi da ezagutzera, zerbitzuen erabilera- eta kudeaketa-kultura berri bat sustatzeko ildoak abian jarritakoan lortutako eskariaren murrizketan oinarrituta; neurri eta praktika onekin batera, ildo hauek enpresan bertan eta onuradunen artean txertatzen dira.\nBaliabide finantzario eskasak eta klima-aldaketaren ondorioz uraren erabilgarritasunaren gaineko presio handiak zuzenean eragiten duten Eskualdean ikuspegi praktikan jartzeak suposatzen duen erronkaren jabe izanik, enpresak bat datoz bere zerbitzuen jasangarritasuna epe ertain eta luzean bermatzeko eredu horretara igarotzen hasi beharko direla seinalatzeko orduan.\nANDAk eta AyAk bere herrialdeetako ur- eta saneamendu- sektorearen karakterizazio orokorra aurkeztu eta zerbitzuen prestaziorako erronka nagusiak partekatu zituzten.\nAzkenik, Los Tajoseko Ur Hondakinen Tratamendurako Zentrala bisitatu zuten, herrialdeko ur-araztegi handiena eta San Joseko hirigunean estimatutako populazioaren % 65ari zerbitzua eskaintzen diona.


Aitor Arana oroitzeko mendi martxa, zapatuan - Aramaio - 2018-09-22 - Goiena.eus\nAitor Arana oroitzeko mendi martxa, zapatuan\nJulen Iriondo 2018-09-18 12:27\n22. aldia izango da aurtengoa, eta sei tontor igo beharko dituzte parte-hartzaileek 25,7 kilometroko ibilbidean: Marka, Murugain, Asentzio, Danborralde, Durakogain eta Orixol. Izena egunean bertan eman behar da\nMendian hildako Aitor Arana herrikidea gogoratuz, eten gabe gora eta behera izango den ibilbidearekin egingo dute Aramaion mendi martxa. 2014ko ediziokoaren oso antzerakoa da egin beharreko bidea, hiru kilometro laburragoa. Orduan bai, baina aurten ez dute Tellamendi igoko.\nOrixol Mendizale Elkartearen zuzendaritza berriak antolatuko duen lehen martxa izango da hurrengo zapatukoa –abenduan hartu zuten lehengo zuzendaritzaren lekukoa–, nahiz eta lehengo arduradunen laguntza izaten ari diren prestakizunetarako. Eguna iritsita, dozena bat lagun ariko dira lanean dena ondo atera dadin.\nBost euro ordainduta 07:30ean izena eman, eta 08:00etan hasiko da ibilaldia, kiroldegian. Marka, Murugain, Asentzio, Danborralde, Durakogain eta Orixol tontorren artean tartekaturik, bi anoa-postu izango dira, aurreneko ordu eta erdiaedo eginda, Untzillan lehenengoa, eta Orixolera igo aurretik, Kruzetan, bigarrena; behin tontorra harrapatuta, herrira jaistea baino ez da faltako –han ere izango da jatekoa eta edatekoa–. 25,7 kilometroko ibilbidea osatzeko, parte hartzaileek lau eta sei ordu artean beharko dituztela uste dute antolatzaileek.\nMendizale kopuruari dagokionez eta aurreko urteetako kopuruak ikusita, 60 inguru zenbateko polita izango litzatekeela dio antolakuntzako Joseba Zillaurrenek; ohi bezala, baina, eguraldiak baldintzatuko du parte-hartzea.\nAramaioko mendi martxan parte hartu ohi duten gehienak herrikoak izaten dira, nahiz eta kanpokoren batzuk ere beti animatzen diren; honela, Arrasateko eta Eskoriatzako jende gehiago erakarri nahian sartu dituzte, adibidez, ibilbidean Murugain eta Asentzio.\nAurtengo beste nobedadeetako bat da ibilbidea GPS bidez jarraitzeko aukera ere egongo dela, Wikiloc aplikazioaren bitartez; dena dela, antolakuntzatik aholkatzen dute jarritako markei jarraituz egitea bidea.\nZuzendaritza aldaketarekin, are gehiago gaztetu da Orixol Mendizale Elkarteko arduradunen taldea; 20 eta 22 urte artean dituzte sartu diren bost kide berriek. Euren asmoa da aurrekoek urtean antolatzen zituzten bost ekintzekin jarraitzea: mendi martxaz gain, hiru urtean behin antolatzen duten Besaide Eguna; bideo emanaldi bat; urtarrilaren 1ean Orixolera irteera eta salda; eta mendi irteera eta sagardotegia.


Sekula plazaratu gabeko Lazkao Txikiren irudiekin itzuliko da gaur 22.30ean �Hitzetik Hortzera� - GARA\nJon Artanok zuzentzen duen bertsolaritzari buruzko saioa, «Hitzetik Hortzera», 1988an lehenengoz emititu zenetik euskarazko telebistan ibilbide luzeena duena, gaur itzuliko da ETB1-era. Hemendik aurrera igandero eskainiko dute programa, baina aurten ordu aldaketarekin datoz; 22.30ean hasiko dira. Hori izango da oraingoz nobedade nagusia. Hala ere, Artanok azaldu zuenez, saioek aurrera egin ahala, tarte berriak gehitzen joango dira. «Felix Irazustabarrena eta biok badugu `Hauspoa' bildumako liburu autobiografikoekiko halako debozio bat eta, pertsonaia ezberdinek, hainbat pasarte irakurriko dituzte», iragarri zuen.\nLehenengo saio honetara, Ainhoa Aranburu eta Marc Febrer gonbidatu dituzte. Aranburuk duela lau urte jarri zuen martxan euskaldun berrientzako bertso-eskola Iruñeko Hizkuntza Eskolan. Febrer, berriz, bertan ikasi duen ikasle bat da, sortzez Menorcakoa eta, euskara ikasteaz gain, bertsotan ere moldatzen dena.\nHain zuzen, Iruñeko Bertsoaroa zikloan izandako saio bateko pasarteak ikusi eta komentatuko dituzte gaur, baina baita Gipuzkoako Bertsolari Txapelketako final-laurdenen laburpena ere; Oñati, Villabona, Hondarrabi eta Idiazabalgo saioen errepasoa eginaz -azken final-laurdena gaur jokatuko da Azpeitian, 17.30etik aurrera-.\nZuri-beltzekoen atalean, bestalde, Xalbador izango da, 1968an Donostian botatako bi bertsorekin. Horretaz gain, dokumentu baliotsu bat ere erakutsiko dute aurreneko aldiz. «Bertsolari» pelikularen dokumentazio lanean ari zela, Asier Altunak Lazkao-Mendiko Abaliñe baserrian Lazkao-Txikik filmatutako Super8 film argitaragabeak deskubritu zituen tiradera batean. Familiak jakin bazekien Lazkao-Txikik «tomabistas»-a zuela eta harekin filmaketak egin ohi zituela; baina, ez zekiten bobina haiek zer gordetzen zuten. Joxe Migel Iztuetak hartutako irudi horiek lehenbizikoz ikusi ahal izango dira gaurko saioan. «Lazkao Txikik bere burua ere filmatu zuen, mendian Plin bere setter pintto elegantearekin», azaldu zuen Artanok.